As fuellas suyas son simplas, de laderas aserratas doblement (ixo ye, que sobre cada "dient" se i forman altras més chicononas). As flors naixen d'antes que no las fuellas, con distribución monoica (ixo ye, que un solo árbol en tiene d'os dos sexos) anque forman amentos deseparatos, cadagún con flors en exclusiva d'un d'os sexos. Os amentos masculins penchan 5 u 10 cm en as brancas, con una carateristica color blanca amarellisca, y os amentos femenins son muit chicotz, quasi que ocultos en as chemas d'a branca, d'á on que ne demanarán as abellanas, y n'amaneixen ta fora d'ixa estructura só que os estilos de color royisca u rusienca.